Медаль «80 год беларускай міліцыі»

Меда́ль «80 год белару́скай мілі́цыі» — ведамасная ўзнагарода Міністэрства ўнутраных спраў Рэспублікі Беларусь.

Медаль заснаваны Загадам Міністра ўнутраных спраў № 17 ад 31 студзеня 1997 года да 80-й гадавіны савецкай міліцыі (была заснавана дэкрэтам Народнага камісарыята ўнутраных спраў РСФСР «Аб рабочай міліцыі» ад 10 лістапада 1917 года).

 Прадстаўленне да ўзнагароды 
Права на ўзнагароджанне мелі:
 Асобы начальніцкага і радавога складу міліцыі, якія дасягнулі значных вынікаў у службовай дзейнасці;
 Асобы начальніцкага і радавога складу іншых службаў і падраздзяленняў МУС, вайскоўцы ўнутраных войскаў (за выключэннем ваеннаслужачых тэрміновай службы), якія актыўна спрыяюць органам міліцыі ў іх дзейнасці;
 Асобы начальніцкага складу, звольненыя з органаў унутраных спраў у запас або адстаўку з выслугай 20 і больш гадоў;
 Грамадзяне Рэспублікі Беларусь, якія аказваюць актыўнае садзейнічанне міліцыі ў выкананні ўскладзеных на яе задач;
 Замежныя грамадзяне, якія актыўна спрыяюць развіццю і ўмацаванню сувязей паміж праваахоўнымі органамі.